Lilija Berzinska
Lilija Berzinska (dzimusi 1978. gada 18. decembrī) ir latviešu rakstniece, kas raksta galvenokārt bērniem. Latvijas Universitātē ieguvusi doktora grādu teoloģijā par promocijas darbu "Māsa Marija Stefana kā Terēzes no Lizjē tēla pārņēmēja" (2011). Strādājusi par lektori Latvijas Universitātē un Rēzeknes Augstskolā. Publicējusi grāmatas bērniem "Nezināmais zvērs" (2009), "Ziloņu dārzs" (2012), "Pļavas pasakas" (2014), "Lamzaks meklē lamzaku" (2016) un "Skelets skapī" (2018). 2015. gadā klajā nāca darbs pieaugušajiem — romāns "Putnu osta", bet 2017. gadā pasaka "Pasaules centrs". Tulkojusi vairākas grāmatas gan pieaugušajiem, gan bērniem no angļu un krievu valodas. Grāmatas "Ziloņu dārzs" un "Lamzaks meklē lamzaku" nominētas Literatūras gada balvai, L. Berzinska saņem šo balvu 2019. gadā par grāmatu "Skelets skapī".